
คำสั่งองค์การบริหารส่วนตำบลคลองน้อย
ที่  ๒๗๓ /๒๕๖๕
เรื่อง  แต่งตั้งผู้ปฏิบัติราชการแทนปลัดองค์การบริหารส่วนตำบล
-------------------------------------------

     เพื่อให้การปฏิบัติราชการเป็นไปด้วยความเรียบร้อย ก่อให้เกิดประสิทธิภาพสูงสุดต่อองค์กร อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคล ลงวันที่ ๙ ธันวาคม ๒๕๔๕ (แก้ไขเพิ่มเติมถึงปัจจุบัน) ข้อ ๒๔๐ (๒) และมติ ก.อบต.จังหวัดนครศรีธรรมราช ในการประชุมครั้งที่ 13/2558 เมื่อวันที่ 17 ธันวาคม 2558 ได้เห็นชอบการจัดตำแหน่งพนักงานส่วนตำบลเข้าประเภทตำแหน่ง สายงานและระดับตำแหน่ง ตามบัญชีจัดตำแหน่งข้าราชการหรือพนักงานส่วนท้องถิ่นเข้าสู่ประเภทตำแหน่ง สายงานและระดับตำแหน่ง ประกอบกับคำสั่งรับโอนพนักงานส่วนตำบล ตามคำสั่งที่         ๒๗๐/๒๕๖๕ ลงวันที่ ๒ พฤษภาคม ๒๕๖๕ จึงขอแต่งตั้ง นางศิวลักษณ์ หยูทอง ตำแหน่ง รองปลัดองค์การบริหารส่วนตำบล (นักบริหารงานท้องถิ่น ระดับต้น) ปฏิบัติราชการแทนปลัดองค์การบริหารส่วนตำบล 

    โดยให้ ปฏิบัติราชการกรณีปลัดองค์การบริหารส่วนตำบลไม่อยู่หรืออยู่ แต่ไม่สามารถปฏิบัติราชการได้ โดยมีอำนาจปฏิบัติราชการเช่นเดียวกับปลัดองค์การบริหารส่วนตำบล ตามที่กฎหมายกำหนดในระหว่างปฏิบัติราชการแทน



    ทั้งนี้ ตั้งแต่บัดนี้เป็นต้นไป

